google/wiki40b huggingface dataset:
वासर

वासर का अर्थ है दिन, दिवा। इसे प्रायः निशि (रात्रि) के साथ ही प्रयोग किया जाता है - निशि वासर, जिसका अर्थ होता है दिनरात।

मूल

संस्कृत मूल के इस शब्द से किसी अन्य शब्द की उत्पत्ति अज्ञात है (इस संपादक को)।
एडिपॉयल डाइक्लोराइड

एडिपॉयल डाइक्लोराइड एक कार्बनिक यौगिक है।
विषकन्या - एक अनोखी प्रेम कहानी

कहानी

यह कहानी तब शुरू होती है, जब एक अमीर मारवाड़ी परिवार विदेश में कई वर्षों तक रहने के बाद भारत में वापस आते हैं। उनका एक बेटा मलय मित्तल (विन राणा) जैसे ही अपराजिता घोष (ऐश्वर्या खरे) को देखता है, वैसे ही उसके ओर आकर्षित हो जाता है। अपराजिता एक विषकन्या रहती हैं। जिसे वो मनुष्य को वो छू देती थीं, वह मर जाता था।

निर्माण

ज़ी टीवी के व्यापार प्रमुख प्रदीप हेजमाड़ी जी का कहना है कि इससे दर्शकों को मनोरंजन के अलग अलग स्वाद परोसने का हमारे प्रयासों में एक और प्रयास है। यह एक अनूठी कहानी है जो बदले के पृष्ठभूमि पर आधारित है। ऐश्वर्या जी कहती हैं कि "यह सपने सच होने जैसा है, मैं विषकन्या का किरदार निभाने के लिए बहुत उत्साहित हूँ। कलाकारों को अच्छे किरदार के लिए कई साल संघर्ष करना पड़ता है, जबकि मुझे यह पहली बार में ही ज़ी टीवी जैसे अग्रणी चैनल के इतने बड़े शो में मुख्य किरदार मिल गया। मुझे इस किरदार की दिलचस्प बात यह लगी कि वह अपने भीतर के जहर से अनजान है और अपने मन में खुशियों भरी ज़िंदगी के सपने लिए एक साधारण लड़की की तरह रहती है।
कोकचा नदी

कोकचा नदी (फ़ारसी और पश्तो: کوکچا, अंग्रेज़ी: Kokcha) उत्तरी अफ़ग़ानिस्तान की एक नदी है। यह आमू दरिया की एक उपनदी है और बदख़्शान प्रान्त में हिन्दू कुश पहाड़ों में बहती है। बदख़्शान प्रान्त की राजधानी फैज़ाबाद इसी नदी के किनारे बसी हुई है। कोकचा नदी की घाटी में सर-ए-संग खान स्थित है जहाँ से हज़ारों सालों से लाजवर्द (लैपिस लैज़्यूली) निकाला जा रहा है। २००० ईसापूर्व में अपने चरम पर सिन्धु घाटी सभ्यता ने भी यहाँ के शोरतुगई इलाक़े के पास एक व्यापारिक बस्ती बनाई थी जिसके ज़रिये लाजवर्द भारतीय उपमहाद्वीप के अलावा प्राचीन मिस्र और मेसोपोटामिया की सभ्यताओं तक भी पहुँचाया जाता था।
रहली

रहली सागर जिला की महत्वपूर्ण तहसील और विधानसभा क्षेत्र है। कहावतों के अनुसार रहली को चौदहवीं शताब्दी में अहीरों ने बसाया और यह छत्रसाल बुंदेला के राज्‍य में रहा। उसने 1731 में इसे पेशवा बाजीराव को दे दिया, फिर अंग्रेजों ने इस पर कब्जा कर लिया। इस क्षेत्र में अकूत पुरा संपदा बिखरी पड़ी है। रहली का सूर्य मंदिर‎ लोकप्रिय पर्यटन स्थल है। 
सागर जिले में एक नई तहसील जैैसीनगर भी बनाई गई है ।
तोगधीर नदी

यह नदी अफ्रीका के सोमालिया में बहती है। यह नदी मौसमी नदी है। केवल बारिश के समय बहती है। यह सोमालिया के उत्तरी भाग में स्थित गोलिस के पहाड़ियों से निकलती है। पूर्व के सपाट मैदानों में बहते हुए खो जाती है।
इडिऐकरन कल्प

इडिऐकरन कल्प (Ediacaran Period) पृथ्वी के भूवैज्ञानिक इतिहास में एक कल्प था, जो आज से 63.5 करोड़ वर्ष पहले आरम्भ हुआ और 54.1 करोड़ वर्ष पहले अंत हुआ। यह प्राग्जीवी इओन (Proterozoic) का और नूतनप्राग्जीवी महाकल्प (Neoproterozoic) का अंतिम कल्प था। इस से पहले क्रायोजेनियाई कल्प (Cryogenian) चल रहा था और इसके बाद दृश्यजीवी इओन (Phanerozoic) और उसके पहले महाकल्प, पुराजीवी महाकल्प (Paleozoic), तथा पहले कल्प, कैम्ब्रियाई कल्प (Cambrian) का आरम्भ हुआ।
गतिमान एक्सप्रेस

इतिहास

अक्टूबर 2014 में, रेलवे ने सेवा शुरू करने के हेतु रेलवे सुरक्षा आयोग से सुरक्षा प्रमाणपत्र के लिए आवेदन किया था। जून 2015 में, रेलगाड़ी की आधिकारिक तौर पर घोषणा की गई थी और इसे रेलगाड़ी संख्या 12049/50 दी गयी। रेलगाड़ी को 5 अप्रैल 2016 को शुरू किया गया।

सेवाएं

यह रेलगाड़ी शुक्रवार को छोड़कर प्रत्येक दिन चलेगी। इसमें दो इक्जिक्युटिव वातानुकूलन डिब्बे और आठ वातानुकूलन डिब्बे हैं। वातानुकूलन चेयर कार का किराया ₹750, और एक्जीक्यूटिव वातानुकूलन चेयर कार का ₹1500 रुपये है। रेलगाड़ी में महिला परिचारिकायें(होस्टेस) यात्रियों का स्वागत गुलाब का फूल देकर करेंगी और प्लेन की तरह यात्रियों को सीट पर सेवा दी जाएगी। यात्रियों के मल्टीमीडिया मनोरंजन की मुफ्त सुविधा भी इसमें उपलब्ध है। ट्रेन के डिब्बों में हॉटस्पॉट उपकरण लगाये गये हैं जिससे यात्री अपने स्मार्टफोन, टैबलेट या लैपटॉप पर सीधे इन सुविधाओं का निशुल्क लाभ उठा सकते हैं। यात्रियों को उपमा, मिनी डोसा, कांजीवरम इडली, ताजे कटे हुए फल, आलू कुलचा, स्विस रोल, भुने हुए सूखे मेवे और चिकन रोल दिए जाएंगे।

पैकेज

ट्रेन में आगरा के लिए दो अलग-अलग हेरिटेज पैकेज उपलब्ध हैं। ये पैकेज 1 और 2 दिन के हिसाब से हैं।
पूरे दिन के पैकेज में ताज महल और आगरा किला दिखाने के अलावा एक प्रमुख स्थानीय रेस्तरां में लंच, आसपास की चीजों को देखने के लिए एसी गाड़ी, स्मारकों के लिए ऐंट्री टिकट और खरीददारी भी शामिल है। एक वयस्क के लिए जहां इसका कीमत ₹ 2100 है वहीं 5 से 11 साल तक के बच्चों के लिए इसका कीमत ₹ 2000 है। विदेशियों के लिए यह ₹ 3900 रुपये और ₹ 2000 रुपये है।

समय-सारणी

निजामुद्दीन से यह ट्रेन सुबह 8:10 बजे रवाना होती है और आगरा पहुँचने का समय सुबह 9:50 बजे है। वापसी में यह आगरा से शाम 5:50 बजे चलेगी और 7:30 बजे निजामुद्दीन पहुंचेगी।

भविष्य योजना

दिल्ली से कानपुर के बीच भी गतिमान एक्सप्रेस को चलाने के लिए योजना बनायी जा रही है। उत्तर मध्य जोन द्वारा इस योजना पर कार्य शुरू कर दिया है। इसे चलने में अभी 2 साल तक का समय लग सकता है।
गतिमान एक्सप्रेस को सफलतापूर्वक शुरू करने के बाद रेलवे के स्पैनिश फर्म टैलगो द्वारा तैयार हाई-स्पीड ट्रेनों का परीक्षण जून में मौजूदा पटरियों पर करने की संभावना है। यह ट्रेन 200 किलोमीटर प्रति घंटे की गति को छू सकती है।
बार्सीलोना से 27 मार्च को एक मालवाहक जहाज से रवाना किए गया था जिसमें नौ डिब्बे हैं। यह जहाज़ मुंबई बंदरगाह पर पहुंचेगा।
स्पैनिश ट्रेन निर्माता ने भारतीय रेल नेटवर्क पर मुफ्त में अपनी और तेज ट्रेनों का परीक्षण करने की पेशकश की है। पहला परीक्षण बरेली और मुरादाबाद रेल मार्ग पर 115 किलोमीटर प्रति घंटे की अधिकतम रफ्तार पर, दूसरा पलवल और मथुरा मार्ग पर अधिकतम 180 किलोमीटर प्रति घंटे की रफ्तार पर व तीसरा परीक्षण दिल्ली और मुंबई के बीच अधिकतम 200 किलोमीटर प्रति घंटे की रफ्तार से किया जाएगा।
सेंट जॉर्ज पार्क स्टेडियम

यह पोर्ट एलिज़ाबेथ, दक्षिण अफ्रीका का प्रमुख खेल का मैदान हैं।

दर्शक छमता

टी जॉर्ज पार्क(एसजीपी)अंग्रेजी फुटबॉल एसोसिएशन के राष्ट्रीय फुटबॉल केंद्र(एनएफसी)है, बर्टन-टू-ट्रेंट, स्टैफ़र्डशायर में ३३० एकड(१३० हेक्टेयर)साइट पर। केंद्र ९ अक्टूबर २०१२ को ड्यूक और डचेस ऑफ़ केम्ब्रिज द्वारा आधिकारिक रूप से खोला गया था। केंद्र का उद्देश्य एफए द्वारा किए गए सभी कोचिंग और विकास कार्य के लिए आधार होना है, और सभी इंग्लैंड राष्ट्रीय फुटबॉल टीमों के लिए प्रशिक्षण और तैयारी मैदान है। यह इंग्लैंड रग्बी लीग टीम का घर भी है। १८५० में बास परिवार के पास, देश के घर को १८७० के दशक में पुन: विकसित किया गया था, जिसके बाद एक व्यापक हॉर्स रेसिंग स्टड विकसित किया गया था। सर विलियम बास की मृत्यु के बाद, १९५२ में द्वितीय बारोनेट, संपत्ति को बेच दिया गया और घर को ध्वस्त कर दिया गया।
शरणार्थियो हेतु संयुक्त राष्ट्र उच्चायुक्त का कार्यालय

मुख्यालय तथा कार्य

यूएनएचसीआर का मुख्यालय जेनेवा में है। इसे संयुक्त राष्ट्र द्वारा प्रदत्त सब्सिडी तथा सरकारों व गैर-सरकारी संगठनों एवं निजी व्यक्तियों के योगदानों के माध्यम से कोष उपलब्ध होता है। इस निकाय द्वारा यह सुनिश्चित करने का प्रयास किया जाता है कि शरणार्थियों के साथ अंतरराष्ट्रीय संघ से स्वीकृत् मापदंडों के अनुरूप व्यवहार हो। इसके द्वारा 1951 में शरणार्थियों के दर्जे पर संयुक्त राष्ट्र संधि के अंगीकरण को प्रोत्साहित किया गया तथा 1967 के प्रोटोकॉल को आधार समर्थन दिया गया। यह प्रोटोकॉल शरणार्थी शब्द को परिभाषित करने के साथ-साथ शरणार्थियों के साथ व्यवहार करने के न्यूनतम मानक स्थापित करता है तथा उन्हें क़ानूनी स्थिति एवं कुछ सामाजिक-आर्थिक अधिकार प्रदान करने की वकालत करता है। यह भौतिक सहायता कार्यक्रमों के माध्यम से आपात राहत उपलब्ध कराने हेतु प्रयास करता है। अन्य संयुक्त राष्ट्र अभिकरण, राष्ट्रीय सरकारें, क्षेत्रीय समूह तथा निजी राहत संगठन भी यूएनएचसीआर के साथ सहयोग करते हैं।

सहायता

विश्व में शरणार्थी समस्याओं के बढ़ते विस्तार ने इस निकाय के उत्तरदायित्वों को और भी व्यापक बना दिया है। वित्तीय कठिनाइयों के कारण इसे शिक्षा, रोजगार, आवास इत्यादि से जुड़ी गतिविधियों में कटौती करनी पड़ी है। महासभा द्वारा निर्वाचित उच्चायुक्त, महासभा या आर्थिक व सामाजिक परिषद द्वारा निर्धारित किये गये नीति-निर्देशों का अनुसरण करता है। यूएनएचसीआर को वर्ष 1955 एवं 1981 में शांति का नोबेल पुरस्कार दिया जा चुका है।
राष्ट्रीय मुक्त विद्यालयी शिक्षा संस्थान

योग्यता

सेकेंडरी कोर्स में प्रवेश के लिए आठवीं पास होना जरूरी है। सीनियर सेकेंडरी सर्टिफिकेट कोर्स करने के लिए किसी मान्यता प्राप्त बोर्ड से दसवीं पास अनिवार्य है। सेकेंडरी तथा सीनियर सेकेंडरी सर्टिफिकेट के माध्यम से किसी भी वोकेशनल कोर्स में एडमिशन लिया जा सकता है।

सभी पाठ्यक्रम मान्यता प्राप्त हैं

लोगों को सामान्यत: यह शंका रहती है कि ओपन स्कूल से की जाने वाली पढाई की वैल्यू रेग्युलर पढाई की तरह नहीं होती है। यह धारणा बिल्कुल गलत है। लगभग 75 प्रतिशत विश्वविद्यालयों ने नेशनल इंस्टीट्यूट ऑफ ओपन स्कूलिंग के सीनियर सेकेंडरी कोर्स को अपने यहां प्रवेश के लिए मान्यता दे रखी है।

राज्यों में ओपन स्कूल

एनआईओएस के रीजनल सेंटर हैदराबाद, पुणे, कोलकाता (भुवनेश्वर), गुवाहाटी, चंडीगढ, दिल्ली, इलाहाबाद (देहरादून), पटना, जयपुर, कोच्चि तथा भोपाल में स्थित हैं। इसके अलावा हरियाणा, मध्यप्रदेश, पंजाब, तमिलनाडु, वेस्ट बंगाल, कर्नाटक, केरल व जम्मू और कश्मीर में नेशनल इंस्टीट्यूट ऑफ ओपन स्कूल के साथ मिलकर राज्य स्तरीय ओपन स्कूल स्थापित किए गए हैं। राजस्थान और आंध्रप्रदेश के अपने ओपन स्कूल हैं।

शिक्षा एवं शिक्षा सामग्री

संस्थान में मॉडर्न कम्युनिकेशन टेक्नोलॉजी के माध्यम से शिक्षा प्रदान की जाती है। छात्रों को सेल्फ लर्निंग मैटीरियल दिया जाता है, जिसमें सहायता के लिए हर सेंटर पर कॉन्टैक्ट क्लासेज होती हैं। यहां ऑडियो और विडियो प्रोग्राम्स के माध्यम से भी समय-समय पर छात्रों को सहायता दी जाती है।

आवेदन

एनआईओएस में प्रवेश के लिए ऑनलाइन आवेदन कर सकते हैं। एकेडमिक कोर्स (सेकेंडरी व सीनियर सेकेंडरी) में दाखिले की प्रक्रिया 1 जुलाई से 31 अगस्त तक चलती है। वोकेशनल एजुकेशन में एडमिशन की प्रक्रिया पूरे वर्ष चालू रहती है। 
पता : ए 31, इंस्टीट्यूशनल एरिया, सेक्टर 62, गौतमबुद्ध नगर, उत्तरप्रदेश, फोन : 0120-2404914, 0120-2404915 ; 
इस बारे में अधिक जानकारी प्राप्त करने के लिए आप यहाँ लॉग ऑन कर सकते हैं।
प्रदीप चौधुरी

प्रदीप चौधुरी (५ फरबरि १९४३) बांग्ला साहित्य के भूखी पीढ़ी (हंगरी जनरेशन) साहित्य अंदोलनके प्रख्यात कवि, आलोचक एवम अनुवादक हैं। भूखी पीढी आंदोलन में योगदान के लिये उन्हें विश्वभारती विश्वविद्यालय से रसटिकेट (बेदखल) कर दिया गया था। आन्दोलन के जिन ग्यारह सदस्य के खिलाफ़ गिरफ़्तारी का समन निकला था उन लोगों में प्रदीप चौधुरी भी थे। उनके पिता के अगरतला (त्रिपुरा) स्थित घर से गिरफतार करके उन्हें कोलकाता के बंकशल अदालत में पेश किया गया था, हालांकि उनके खिलाफ मुकदमा नहीं चला था। रसटिकेट होने के बाद उन्होंने फिर से यादबपुर विश्व्विद्यालय में दाखिला लिया और अंग्रेजी में एम ए पास किया। वे कोलकाता में में स्कूलों में शिक्षक रहे, जिस दौरान उन्होंने फ़्रेन्च भाषा में पठन किया। यह पठन बाद में उनके अनुवाद कार्य में काम आया। शान्तिनिकेतन में पढ़ते समय वे स्वकाल् नाम से भूखी पीढ़ी की एक लघु पत्रिका का सम्पादन किया करते थे, जिसका नाम बदलकर सत्तर के दशक में उन्होने फु: रख लिया। फु: एक त्रिभाषिक (बांग्ला, अंग्रेजी एवं फ़्रेन्च) पत्रिका के रूप में काफ़ी सफल रही।
मेरा सफ़र

यह अली सरदार जाफ़री द्वारा लिखी गयी पुस्तक है।
१२९४ ईसा पूर्व

१२९४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२९४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
इरावदी मण्डल

लोग

इरावदी मण्डल के अधिकतर लोग बर्मी-भाषी हैं हालांकि यहाँ कुछ करेन और रखाइन लोग भी रहते हैं। मण्डल में बौद्ध धर्म के अनुयायी बहुसंख्या में हैं और अल्पसंख्या में ईसाई भी मौजूद हैं।

ज़िले

इरावदी मण्डल में छह ज़िले हैं: पथेइन, हिन्थादा, म्यौन्गम्या, म्युबीन, प्यापोन, लबुत्ता।
एप्पल टी॰वी॰

इतिहास

एप्पल टी॰वी॰ का अनावरण १६ सितम्बर २००६ को स्टीव जॉब्स द्वारा सैन फ्रांसिस्को में "आई टी॰वी॰" के रूप में किया गया था। इसकी बिक्री २१ मार्च २००७ को शुरू हुई।

विशेषताएँ

एप्पल टी॰वी॰ पर लोग एच॰डी॰टी॰वी॰ पर तस्वीर और चलचित्र देख सकते है अथवा संगीत सुन सकते है।
सीरत कपूर

प्रारंभिक जीवन

सीरत कपूर 3 अप्रैल 1993 को मोनाबासा, केन्या में पैदा हुए थे। उनके पिता दिवंगत विनीत कपूर, द इंटरकांटिनेंटल, मरीन ड्राइव, मुंबई और उनकी मां नीना सीहोटा कपूर में एयर इंडिया के साथ एयरहोस्टेस्ट हैं। उनके बड़े भाई वरुण कपूर, नेशनल आर्ट स्कूल, सिडनी, ऑस्ट्रेलिया से स्नातक हैं और फ्री लैंसर ग्राफिक डिजाइनर के रूप में काम करते हैं।
सीरत कपूर मुंबई की पोद्दार इंटरनेशनल स्कूल, सांता क्रूज़ में शिक्षित हुईं और आर डी डी नेशनल कॉलेज, बांद्रा में अपना पूर्व विश्वविद्यालय पूरा कर लिया। उन्होंने बाद में मास कम्युनिकेशन में बैचलर ऑफ आर्ट्स की डिग्री के लिए नामांकन किया, लेकिन 2014 में रन राजा रन (तेलुगू) नाम वाली उनकी पहली फिल्म के साथ समयबद्धन संघर्षों के कारण इसे छोड़ दिया।
उस समय, सीरेट अपने नृत्य कैरियर की चोटी पर थी, जिसकी शुरुआत उन्होंने प्रसिद्ध बॉलीवुड कोरियोग्राफर में सोलह वर्ष की थी; एशले लोबो, द डांसवार्क्स, मुंबई। अब तक, अकादमी में पूर्णकालिक नृत्य प्रशिक्षक के रूप में कपूर सफलतापूर्वक शिक्षण और प्रशिक्षण दे रहे थे। अपनी यात्रा के दौरान, सीरेट ने रणबीर कपूर और नर्गिस फाखरी की फिल्म रॉकस्टार (2011 फिल्म) को जब्त कर लिया और सहायक कोरियोग्राफर के रूप में बोर्ड पर लाया गया।
बहुत ही कम उम्र के बाद से मॉडलिंग की दुनिया की तरफ से सीरेट ने अपनी अनोखी जानकारियां तलाशने का फैसला किया और अपने चचेरे भाई के दादा की संस्था रोशन तनेजा स्कूल ऑफ़ एक्टिंग में अभिनेता के रूप में प्रशिक्षित किया। वर्ष 2014 में, सीरत कपूर को अपनी पहली फिल्म "रन राजा रन" से भारतीय फिल्म उद्योग के साथ पेश किया गया।

व्यवसाय

कपूर ने 2014 में घोषणा की कि वह अपनी फिल्म की शुरुआत शरवानंद के साथ करेंगे, सुजीत सिंह द्वारा निर्देशित और यूवी क्रिएशंस द्वारा समर्थित। रोमांटिक कॉमेडी रन राजा रन, एक प्रमुख व्यावसायिक सफलता साबित हुई और सीरेट को उनके नृत्य कौशल, स्क्रीन की उपस्थिति और सह-अभिनेता श्रावणंद के साथ स्क्रीन केमिस्ट्री के लिए प्रिया की भूमिका में सराहा गया।
वर्ष 2015 में, निर्माता; मधु बी, और एन.व्ही. प्रसाद ने गंगा के चरित्र को खेलने के लिए सीरत कपूर को शामिल किया था, जो कि भावनात्मक कार्रवाई मनोरंजन में शीर्षक, टाइगर वाराणसी की पृष्ठभूमि के खिलाफ, इस फिल्म ने सुदीप किशन और राहुल रवींद्रन को मुख्य भूमिकाओं में भी अभिनय किया। 2015 की सीरत की अगली रिलीज आरम्भा में सुमंथ अश्विन के साथ आए, रोमांटिक कॉमेडी, कोलंबस ने निर्देशित की। फिल्म का निर्माण अश्वनी कुमार साहदे द्वारा किया गया था। कपूर के प्रदर्शन को फिल्म के मुख्य आकर्षण के रूप में सराहा गया क्योंकि उसने औसत लड़की की अगली लड़की निभाई।
अक्टूबर 2017 तक, उसने राजकुमारी गढ़ी 2 को नागार्जुन के समीप पूरा कर लिया है और वर्तमान में रवि तेजा के विपरीत टच चेसी चुडू को फिल्माया गया है और अल्लू सिरीष की अगली फिल्म को छोड़ दिया है।
सीरत कपूर ने कई ब्रांडों और उत्पादों के लिए भी समर्थन किया है, जिसमें विवेल, अंगेग कोलोन स्प्रे, अपोलो टायर्स फॉर दिबाकर बनर्जी, महिन्द्रा गस्टो और इंटेक्स के साथ फरहान अख्तर शामिल हैं।

अन्य काम

अभिनय और नृत्य के अतिरिक्त, सीरत कपूर भी बारावी वर्ष की आयु से राजेश्री स्कूल ऑफ़ म्यूज़िक से एक प्रशिक्षित भारतीय शास्त्रीय गायक हैं।
गौरव शर्मा (लेखक)

जीवन और शिक्षा

गौरव का बचपन सीतामढ़ी में अपने दादा-दादी से साथ बीता जहा पर उन्होंने एन एस डी ए वी पब्लिक स्कूल से से पढाई की। साल 2014 में उन्होंने दिल्ली के गुरु गोबिंद सिंह इंद्रप्रस्थ विश्वविद्यालय से पत्रकारिता एवं जान संचार में स्नातक किया। 2016 में गौरव ने लंगारा कॉलेज से बिज़नेस में पोस्ट डिग्री डिप्लोमा प्राप्त किया। गौरव अभी कनाडा में रहते हैं।

करियर

गौरव ने अपना करियर जिम्स रेडियो 90.4 MHz, बिज़नेस स्टेनडर्ड, इंडिया टुडे ग्रुप और NDTV के साथ बतौर प्रशिक्षु काम किया।
साल 2011 में उन्होंने 19 वर्ष की उम्र में अपनी पहली पाठ्यपुस्तक, डिज़ाइन एंड ग्राफ़िक्स रीडीफाइंड लिखी। 2013 में फोटोग्राफी रीडीफाइंड लिखी। उनकी किताब डेवेलपमेंट एंड कम्युनिकेशन मोर्फोसिस वर्ष 2014 में अभिज्ञान प्रकाश के द्वारा नई दिल्ली विश्व पुस्तक मेले में विमोचित हुई। नेशनल इंसटीरुते ऑफ़ मॉस कम्युनिकेशन एंड जर्नलिज्म, अहमदाबाद ने इनकी इस किताब को औपचारिक रूप से अपने पुस्तकालय में शामिल कर लिया है।
वर्ष 2016 में गौरव ने गॉन अरे द डेज लिखी। किताब एक अर्ध आत्मकथा उपन्यास है जो भारत के पुस्तक बाजार और मीडिया में खासी चर्चा का विषय बानी। गौरव मीडियम और यूथ की आवाज़ के ब्लॉगर भी हैं।
विंडोज़ मीडिया प्लेयर

विंडोज़ मीडिया प्लेयर (अंग्रेज़ी:Windows Media Player) माइक्रोसॉफ्ट निर्मित एक अत्यन्त लोकप्रिय प्लेयर है। यह कंप्यूटर सॉफ्टवेयर है जो मल्टीमीडिया क्षेत्र में फिल्म, वीडियो आदि स्वरूप की संगणक संचिकाएं देखने/सुनने हेतु प्रयोग किया जाता है। इसका नवीनतक संस्करण मीडिया प्लेयर १२ है, जो विशेषकर विंडोज़ ७ के लिए निर्मित है।
जिआंगशी

जिआंगशी (江西, Jiangxi) जनवादी गणराज्य चीन के दक्षिण-पूर्वी भाग में स्थित एक प्रांत है। इसका विस्तार उत्तर में यांग्त्से नदी के मैदानी इलाक़ों से लेकर दक्षिण में पहाड़ी क्षेत्र तक है। जिआंगशी की राजधानी नानचांग शहर है। इस प्रान्त का क्षेत्रफल १,६६,९०० वर्ग किमी है, यानि भारत के उड़ीसा राज्य से ज़रा ज़्यादा। सन् २०१० की जनगणना में इसकी आबादी ४,४५,६७,४७५ थी और यह भी भारत के उड़ीसा राज्य से ज़रा ज़्यादा थी। जिआंगशी का नाम तंग राजवंश के काल से है जब इसे 'जिआंगनानशीदाओ' (江南西道, Jiangnanxidao) कहा जाता था, जिसका मतलब 'पश्चिमी जियांगनान प्रांत' है (जियांगनान एक भौगोलिक क्षेत्र का नाम है)। इस प्रांत से गान नदी निकलती है इसलिए इसका चीनी भावचित्रों में संक्षिप्त नामांकन '赣' है (गान, Gan)। इस प्रांत में प्रसिद्ध पोयांग झील भी है, इसलिए इसे कभी-कभी 'गोमपोताइति' (贛鄱大地, Gompotaiti) भी कहते हैं, जिसका अर्थ है 'गान (उर्फ़ गोम) नदी और पो (उर्फ़ पोयांग) झील की महान भूमि'।
जिआंगशी अपने पड़ोसी प्रान्तों से पिछड़ा हुआ है। यहाँ चावल की खेती पर ज़ोर है और इसे कभी-कभी 'चावल और मछली का देश' भी कहा जाता है। चीन में जिआंगशी के लोगों को कम महनती और आराम-पसंद भी समझा जाता है। यहाँ 'गान चीनी' नाम की भाषाएँ बोली जाती हैं और प्रांत के दक्षिणी एक-तिहाई इलाके में हक्का चीनी बोली जाती है। जिआंगशी की अपनी विभिन्न चीनी नौटंकी की शैली भी है। यहाँ का खाना मिर्चों पर ज़ोर देता है और अचारों और सिरके का बहुत प्रयोग होता है। माना जाता है कि जिआंगशी में पूरे चीन के सबसे अच्छे चीनी मिट्टी के बर्तन बनते हैं।
बनारसी दास गुप्ता

जीवन परिचय

बाबू जी के नाम से मशहूर बनारसी दास गुप्ता जी का जन्म जन्म 5 नवम्बर 1917 को तत्कालीन पंजाब के जींद जिले के मानेहरु गांव में लाला रामसरुप दास जी के घर हुआ। आपकी शिक्षा कितलाना, चरखी दादरी एवं पिलानी में हुई। 'बिड़ला कॉलेज', पिलानी में शिक्षा प्राप्त की थी। पंडित जवाहरलाल नेहरु के प्रेरणादायी भाषण से प्रभावित होकर आप अपनी पढ़ाई छोड़कर स्वतंत्रता संग्राम में कूद पड़े और संघर्ष समिति की स्थापना की। स्वतंत्रता आंदोलन में आपको कई बार जेल भी जाना पड़ा।
बनारसी दास गुप्ता जी की गतिविधियां देखकर जींद रियासत में उन्हें 1941 ई. में गिरफ्तार करके फरीदकोट जेल में बंद कर दिया था। भारत छोड़ो आंदोलन में भी बनारसी दास गुप्ता ने भाग लिया और 1942 से 1944 ई. तक जेल में बंद रहे।
आजादी के पश्चात बनारसी दास जी ने जींद को भारत में शामिल करने के लिए आंदोलन किया और वहां समानांतर सरकार बनाई। तत्कालीन गृहमंत्री सरदार पटेल द्वारा जींद को पंजाब में सम्मिलित करने के समझौते के बाद ही यह आंदोलन समाप्त हुआ। 1968 के मध्यावधि चुनावों में वे भिवानी विधानसभा क्षेत्र से निर्वाचित हुए। 1972 में फिर से विधायक बने एवं सर्वसम्मति से विधानसभा अध्यक्ष चुने गए। गुप्ता जी बिजली एवं सिंचाई, कृषि, स्वास्थ्य आदि विभिन्न विभागों के मंत्री रहे। 1975 में इन्हें हरियाणा का मुख्यमंत्री बनाया गया। 1987 में एक बार फिर भिवानी से विधायक बने और उप-मुख्यमंत्री चुने गए। 1989 में एक बार फिर हरियाणा के उपमुख्यमंत्री रहे। सितम्बर 1990 में आप पर एक जानलेवा हमला भी हुआ। 1996 में आप राज्य सभा के लिये चुने गए।
बनारसी दास जी द्वारा अनेक धार्मिक संस्थाओं की स्थापना की गई। आप अस्पृश्यता के घोर विरोधी थे। आपके योग प्रेम एवं प्रकृति प्रेम के फलस्वरुप ही भिवानी में प्राकृतिक चिकित्सालय की स्थापना हुई। आपके सहयोग से भिवानी में कई शैक्षणिक संस्थाएं अस्तित्व में आई। एक जननेता, समाजसेवी और शिक्षाविद होने के साथ ही आपका एक रूप पत्रकार का भी रहा हे जिसे बहुत कम लोग जानते हैं। शिक्षा और पत्रकारिता के क्षेत्र में भी बनारसी दास गुप्ता का विशेष योगदान रहा था। उन्होंने कई शिक्षण संस्थाएं स्थापित कीं। श्रमिकों को संगठित करके उन्हें अपने अधिकार प्राप्त कराने में भी बनारसी दास गुप्त सहायक रहे। आप कई वषो तक साप्ताहिक 'अपना देश' और ‘हरियाणा केसरी’ के सम्पादक रहे। ‘पंचायती राज – क्यों और कैसे' के नाम से आपने एक पुस्तक लिखी, जो बहुत लोकप्रिय हुई। विभिन्न साहित्यिक संस्थाओं से भी आप जुडे रहे। आपकी अध्यक्षता में हरियाणा प्रदेश साहित्य समिति ने कई ऊल्लेखनीय काय किये। 89 वर्ष की आयु में 10 मई 2007 को हरियाणा का यह सपूत चिरनिद्रा में लीन हो गया।
राष्ट्रभाषा

iqfy;k  dk fuekZ.k uhrw tkVo ds [ksr ds ikl vkadqlhZ

बांग्लादेश

बांग्लादेश के लोगों ने केवल बंगाली भाषा को ही अपने देश की एक मात्र राष्ट्र भाषा के रूप में अपनाया है।

भारत

भारतीय संविधान में किसी भी भाषा को राष्ट्र भाषा के रूप में नहीं माना गया है। सरकार ने 22 भाषाओं को आधिकारिक भाषा के रूप में जगह दी है। जिसमें केन्द्र सरकार या राज्य सरकार अपने जगह के अनुसार किसी भी भाषा को आधिकारिक भाषा के रूप में चुन सकती है। केन्द्र सरकार ने अपने कार्यों के लिए हिन्दी और अंग्रेजी भाषा को आधिकारिक भाषा के रूप में जगह दी है। इसके अलावा अलग अलग राज्यों में स्थानीय भाषा के अनुसार भी अलग अलग आधिकारिक भाषाओं को चुना गया है। फिलहाल 22 आधिकारिक भाषाओं में असमी, उर्दू, कन्नड़, कश्मीरी, कोंकणी, मैथिली, मलयालम, मणिपुरी, मराठी, नेपाली, ओडिया, पंजाबी, संस्कृत, संतली, सिंधी, तमिल, तेलुगू, बोड़ो, डोगरी, बंगाली और गुजराती है।
वर्तमान में सभी 22 भाषाओं को आधिकारिक भाषा का दर्जा प्राप्त है। 2010 में गुजरात उच्च न्यायालय ने भी सभी भाषाओं को समान अधिकार के साथ रखने की बात की थी, हालांकि न्यायालयों और कई स्थानों में केवल अंग्रेजी भाषा को ही जगह दिया गया है।
अंकिता दास

अंकिता दास (जन्म: 17 जुलाई 1993) सिलीगुड़ी, पश्चिम बंगाल से भारतीय टेबल टेनिस खिलाड़ी हैं। उन्होंने 2012 के ग्रीष्मकालीन ओलम्पिक में महिला एकल की प्रतियोगिता में भारत का प्रतिनिधित्व किया।

करियर

अंकिता दास ने 75वीं सीनियर नेशनल टेबल टेनिस चैम्पियनशिप (2014) महिला एकल प्रतियोगिता में चैम्पियनशिप जीती है। पहले वह कोच मंटू घोष के तहत अभ्यास कर रही थी। वह जूनियर विश्व चैम्पियनशिप 2011 में खेली। उन्होंने उस टूर्नामेंट में इतिहास रच दिया, उसे सीनियर एशियाई चैम्पियनशिप में सबसे लोकप्रिय खिलाड़ी का पुरस्कार मिला। 2015 की राष्ट्रमण्डल टेबल टेनिस चैम्पियनशिप में वह भारतीय महिला टीम में थी जिन्होंने रजत पदक जीता था।
अंतरराष्ट्रीय सड़क महासंघ

अंतरराष्ट्रीय सड़क महासंघ (आईआरएफ) एक गैरलाभकारी संस्था है जो सड़क व्यवस्था संबंधी मामलों की देखरेख करता है। संगठन के दो प्रमुख कार्य है, सड़क के मुद्दों पर विशेषज्ञता प्रदान सरकारों और वित्तीय संस्थानों के लिए और अपने सदस्यों के लिए एक नेटवर्क के रूप में सेवारत.
अंतरराष्ट्रीय सड़क महासंघ के अनुसार भारत में सड़क दुर्घटनाओं से सरकार को हर साल एक लाख करोड़ रुपए का नुकसान हो रहा है।

इतिहास

आईआरएफ १९४८ में द्वितीय विश्व युद्ध के अंत के बाद स्थापित किया गया था।
कौ

कौ देवनागरी व्यंजन के क वर्ण का एक अक्षर है।
भारतीय विषविज्ञान अनुसंधान संस्थान

आवागमन

आई.आई.टी.आर लखनऊ जंक्शन रेलवे स्टेशन से ५ किलोमीटर और अमौसी एयरपोर्ट से १५ किलोमीटर है। मुख्य परिसर महात्मा गाँधी मार्ग पर छत्तर मंजिल के सामने है। जिसमें सी.डी.आर.आई. स्थित है। आई.आई.टी.आर 'होटल क्लार्कस अवध' तथा 'शहीद स्मारक' के मध्य स्थित है।
१९७५ यूरोपीय कप फाइनल

पृष्ठभूमि

बेयर्न म्यूनिख वे जीत होगी जो सभी के लिए लगातार तीन यूरोपीय कप फाइनल के दूसरे क्या होगा में दिखाई दे रहे थे और टीम जर्मनी के 1974 विश्व कप में भारी चित्रित किया था जो इस तरह फ्रांज बेकनबावर, गर्ड मुलर और उलि होएनेस्स के रूप में कई महान खिलाड़ियों के निहित पिछले मौसम और इस तरह के रूप में जीत के भारी पसंदीदा रहे थे. बुन्देस्लिग मौसम 1974-75 में बेयर्न पिछले तीन जर्मन चैंपियनशिप जीतने के बाद एक गंभीर मंदी के कारण था। इस बेयर्न खिलाड़ियों में से छह 1972 यूरोपीय चैम्पियनशिप और 1974 विश्व कप जीता, खासकर के रूप प्रेरक घाटे की वजह से होने के लिए कहा गया था।
लीड्स युनाइटेड के लिए, केवल दूसरे अंग्रेजी क्लब एफसी बार्सिलोना के बाद सभी तीन यूरोपीय कप प्रतियोगिताओं के फाइनल तक पहुंचने के लिए मैनचेस्टर 1968 में संयुक्त और इतिहास में दूसरी टीम के बाद फाइनल में पहुंचने के लिए, खेल की 'यश' वर्ष का चरमोत्कर्ष था पूर्व प्रबंधक डॉन रेविए द्वारा निर्मित टीम. अनुभवी, लेकिन अब बुढ़ापे टीम 1974-75 फुटबॉल लीग में केवल 9 वीं समाप्त हो गया था। यह 1996 में लीग कप तक अंतिम एक प्रमुख कप में क्लब के अंतिम उपस्थिति होगी. इस प्रकार, बेयर्न और लीड्स के बीच फाइनल के केवल विजेता यूरोपियन कप प्रतियोगिता के बाद मौसम में भाग लेने के हकदार होंगे.

परिणाम

क्लब की जीत के साथ धोखा किया गया था कि एक भावना के बीच - - अब अंग्रेजी फुटबॉल, अंतिम आसपास के विवाद के दूसरे स्तर में खेल लीड्स के बावजूद अभी भी मंत्र 'हम चैंपियंस हैं, यूरोप की चैंपियंस' में प्रकट होता है क्लब के प्रशंसकों द्वारा अक्सर दूर खेल में आधे समय अंतराल के दौरान. बेयर्न यूरोप के शीर्ष क्लबों में से एक रहेगा और अंतिम 1976 में जीत के लिए पर जाना होगा, जीत की हैट्रिक पूरी करने - लेकिन अंत में अपने चौथे खिताब के लिए 2001 तक इंतजार करना होगा.
केवल दूसरी बार फाइनल में एक अंग्रेजी क्लब की उपस्थिति अंततः फुटबॉल लीग क्लब लिवरपूल (1977, 1978, 1981, 1984), एस्टन विला (1982) और नॉटिंघम फॉरेस्ट (1979 और 1980) के द्वारा प्रभुत्व की अवधि पूर्व में होना होगा यूरोपीय फुटबॉल. हालांकि, हिंसा और लीड्स तक नीचे हाथ लंबा प्रतिबंध लगाने के बाद यूरोपीय कप के अंतिम 10 वर्षों में दुखद घटनाओं के पूर्वाभास देना होगा. इस अपील पर दो साल के लिए कम हो गया था, हालांकि हिंसा, चार साल के लिए यूरोप से प्रतिबंधित लीड्स देखा. अंत में, इस प्रतिबंध 1979-80 तक यूरोपीय योग्यता रोकने देर से 1970 के दशक में क्लब के प्रदर्शन में गिरावट की वजह से लागू नहीं किया गया.
टेल्यूरिक अम्ल

टेल्यूरिक अम्ल एक अकार्बनिक यौगिक है।